
Επιδότηση επιτοκίου στεγαστικών δανείων σε δικαιούχους 
σιεγαστικής συνδρομής και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδϊδομε τον ακόλουθο Νόμο που ψήφισε η Βουλή: 

Άρθρο 1 

Μετονομασία του Οργανισμού Εργατικής Κατοικίας 
(Ο.Ε.Κ.) 

1. Ο Αυτόνομος Οργανισμός Εργατικής Κατοικίας 
(Α.Ο.Ε.Κ ) ή (Ο.Ε.Κ.), που συνεστήθη με το άρθρο 1 
του ν.δ. 2963/1954 (ΦΕΚ 195 Α), μετονομάζεται σε 
Οργανισμό Στεγαστικής Αποκατάστασης Εργαζομένων 
(Ο,Σ.Α.Ε.). 

Η εποπτεϊα και ο έλεγχός του ανήκουν οτον Υπουργό 
Εργασίας. 

2. Όπου στη νομοθεσία ή τις διοικητικές πράξεις και 
τους κανονισμούς αναφέρεται Αυτόνομος Οργανισμός 
Εργατικής Κατοικίας (Α.Ο.Ε.Κ. ή Ο.Ε Κ.) νοείται εφεξής 
ο Ο.Σ.Α.Ε.. 

Άρθρο 2 

Προγράμματα επιδοτήσεως επιτοκίου 

Στο άρθρο 10 του ν.δ. 2963/1954, όπως ισχύει, 
προστίθεται παράγραφος 3, που έχει ως εξής: 

"3 Ο Ο,Σ.Α.Ε. με απόφαση του Δ.Σ. του δύνατατ να 
επενδύει μέρος των σιεγαατικών κεφαλαίων του σε 
τράπεζα ή πιστωτικό ίδρυμα, που στον κύκλο εργασιών 
τους περιλαμβάνεται και η στεγαστική πίστη. Η επένδυση 
μπορεί να λάβει οποιαδήποτε από τις ισχύουσες συμ¬ 
βατικές μορφές, όπως έντοκη κατάθεση, αγορά τρα¬ 
πεζικών ομολόγων ή ομολόγων του Δημοσίου, καθώς 
και μορφή χαρτοφυλακίου. Τα έσοδα από την επένδυση 
αυτήν του Ο.Σ.Α.Ε δύνανται να διατίθενται για την 
επιδότηση επιτοκίων, πέραν της επιδοτήσεως ή μη του 
Δημοσίου. Ο Ο.Σ.Α.Ε. με σύμβαση αναθέτει εν όλω ή 
εν μέρει στην εκάστοτε επιλεγόμενη από αυτόν τράπεζα 


ή πιστωτικό ίδρυμα το έργο της επιδοτήσεως του 
επιτοκίου. Επίσης δύναται, μετά από έγκριση του Υ- 
πουργόύ Εργασίας, να εκχωρεί μέρος των απαιτήσεων 
του σε τράπεζα ή πιστωτικό ίδρυμα για την εκτέλεση 
των προγραμμάτων επιδοτήσεως επιτοκίων*. 

Άρθρο 3 

Δάνεια με επιδοτούμενο επιτόκιο 

1. Οι κατά τις διατάξεις του παρόντος νόμου παρε¬ 
χόμενες από τον Ο.Σ.Α.Ε. επιδοτήσεις επιτοκίου στους 
εργαζόμενους δικαιούχους αυτού πρώτης δανειοδοτή- 
σεως αφορούν δάνεια, που χορηγούνται από τράπεζες 
ή πιστωτικά ιδρύματα υποδεικνυόμενα από τον Ο.Σ .Α.Ε.: 

α) για αγορά ή ανέγερση πρώτης κατοικίας, 

β) για αποπεράτωση, επέκταση ή βελτίωση ήδη υ- 
πάρχουσας κατοικίας και 

γ) για αντικατάσταση υπάρχουσας κατοικίας, που δεν 
ικανοποιεί τις στεγαστικές ανάγκες της οικογένειας του 
δικαιούχου και δεν έχει αποκτηθεί από στεγαστική 
συνδρομή του Ο.Σ.Α.Ε.. 

2. Δικαιούχοι, που έτυχαν στεγαστικής συνδρομής 
από τον Ο.Ε.Κ. ή οποιονδήποτε άλλο φορέα, με την 
μορφή δανείου, μέχρι ποσού 150.000 δραχμών, σύμφωνα 
με το ν.δ. 2963/1954, όπως ισχύει και του επί τη βάσει 
του άρθρου 2 του ιδίου νόμου εκδοθέντος κανονισμού, 
"περί προϋποθέσεων παροχής κατοικίας και δανείων 
από τον Ο.Ε.Κ.*, του ν.δ. 1138/1972 ως και του ν. 1641/ 
1986, δικαιούνται να τύχουν εκ νέου στεγαστικής συν¬ 
δρομής, σύμφωνα με τις διατάξεις του παρόντος, κατά 
παρέκκλιση του άρθρου 3 παρ. 1 περιπτ. α' και β' του 
προαναφερθέντος Κανονισμού, μετά από απόφαση του 
Δ.Σ. του Ο.Σ.Α.Ε.. 

Η ανωτέρω διάταξη θα ισχύσει υπό την προϋπόθεση 
ότι οι δικαιούχοι ήταν συνεπείς προς τις ανειλημμένες 
οικονομικές τους υποχρεώσεις και εφόσον με το δάνειο, 
που έλαβαν, δεν κατέστη δυνατόν να αποκτήσουν ιδίαν 
κατοικίαν, ικανή να καλύψει τις στεγαστικές ανάγκες 
της οικογένειάς τους, όπως έχουν διαμορφωθεί κατά 
την ημέρα υποβολής της αιτήσεως από το δικαιούχο. 

Άρθρο 4 

Συμβατικοί όροι επενδύσεων 

Στους όρους της συμβάσεως που θα υπογράφεται 
μεταξύ του Ο.Σ.Α.Ε. και της τράπεζας ή πιστωτικού 
ιδρύματος για την επένδυση των στεγαστικών του 
κεφαλαίων και εκτέλεση των προγραμμάτων επιδοιή- 
σεως επιτοκίου θα περιλαμβάνονται και όροι αναφερό- 
μενοι: α) στο ύψος των επενδυόμενων κεφαλαίων, το 
είδος και την ακριβή διάρκεια της επενδύσεως κατά τα 
οριζόμενα στο άρθρο 2 του παρόντος νόμου, β) στο 
ύψος του επιτοκίου αποδόσεως της επενδύσεως το 
οποίο μπορεί να είναι σταθερό ή κυμαινόμενο, γ) στην 
τύχη των επενδυόμενων στεγαστικών κεφαλαίων του 
Ο.Σ.Α.Ε. κατά τη λήξη της διάρκειας της επενδύσεως 
και δ) στον έλεγχο από τον Ο.Σ.Α.Ε. της περιοδικής 
αποδόσεως των επενδυόμενων στεγαστικών κεφαλαίων 
του. 

Άρθρο 5 

Έκδοση ομολογιακών δανείων 

1. Η επιλεγμένη από τον Ο.Σ.Α.Ε. τράπεζα ή πιστωτικό 
ίδρυμα δύναται, μετά από συμφωνία με τον Οργανισμό, 
να εκδίδει, με έγκριση του Υπουργού Οικονομικών, 
ομολογιακό δάνειο μέχρι του ύψους των εκάαιοτε 
επενδυόμενων από τον Ο.Σ.Α.Ε. κεφαλαίων, η διάρκεια 
του οποίου καθορίζεται από την ανωτέρω συμφωνία. 

2. Το ομολογιακό αυτό δάνειο υπόκειται στις εκάοτοτε 
κανονιστικές ρυθμίσεις της Τράπεζας της Ελλάδος. Οι 
εκδιδόμενες ανώνυμες ομολογίες, καλύπτουσες το ού- 
νολο του ποσού του δανείου, παραδίδονται στον Ο.Σ.Α.Ε.. 
ο οποίος δύναται να τις ρευστοποιεί με απόφαση του 
διοικητικού του συμβουλίου, μέσω του χρηματιστηρίου ή 
της ελεύθερης αγοράς. 

3. Τα έσοδα από τα τοκομερίδια του ομολογιακού 
δανείου δύνανται να εκχωρούνται σε τράπεζα ή πιστω¬ 
τικό ίδρυμα για την επιδότηση επιτοκίων των ανωτέρω 
στεγαστικών δανείων. 

4. Στην περίπτωση που ο αριθμός δικαιούχων του 
Ο.Σ.Α.Ε. είναι μικρός και δεν απορροφά το σύνολο των 
εσόδων από τα τοκομερίδια, το αδιάθετο υπόλοιπο 
τοποθετείται σε τοκοφόρο λογαριασμό και απορροφάται 
από δανειοδοτήσεις επόμενων στη σειρά δικαιούχων του 
Ο.Σ.Α.Ε. ή διατίθεται για να εκδοθεί από την τράπεζα 
ή το πιστωτικό ίδρυμα νέο ομολογιακό δάνειο κατά την 
κρίση του Δ.Σ. του Ο.Σ.Α.Ε.. 

Άρθρο 6 

Συμβάσεις δανείου - Επιτόκιο 

1. Το ύψος των χορηγούμενων στους δικαιούχους 
στεγαστικών δανείων και η διάρκεια αποπληρωμής τους 
προσδιορίζονται από το Δ.Σ. του Ο.Σ.Α.Ε. Ο τεχνικός 
και νομικός έλεγχος των ακινήτων γίνεται από τπν 
τράπεζα ή το πιστωτικό ίδρυμα βάσει τραπεζοοικονο- 
μικών κριτηρίων. Επίσης από την τράπεζα ή το πιστωτικό 
ίδρυμα διενεργείται ο έλεγχος των λοιπών προϋποθέ¬ 
σεων, που καθορίζονται για την παροχή της επιδότησης 
επιτοκίου από τον Ο.Σ.Α.Ε.. 

2, Το επιτόκιο χορηγήσεως του στεγαστικού δανείου 
από την επιλεγόμενη από τον Ο.Σ.Α.Ε. τράπεζα ή 
πιστωτικό ίδρυμα δεν μπορεί να είναι ανώτερο από το 


εκάστοτε ισχύον στην αγορά ελεύθερων στεγαστικών 
δανείων και σύμφωνα με τον περιορισμό της παραγρά¬ 
φου 5 εδάφιο α’ του άρθρου 7. Το επιτόκιο αυτό μει¬ 
ώνεται για τους δικαιούχους κατά το ποοοστό επιδο- 
τήσεώς του από τον Ο.Σ.Α.Ε., το προερχόμενο από 
την απόδοση της επενδύσεως των στεγαστικών κεφα¬ 
λαίων του ατην τράπεζα ή το πιστωτικό ίδρυμα και κατά 
το ποσοστό επιδοτήοεως από το Δημόσιο. 

Άρθρο 7 

Επιδότηση επιτοκίων 

1. Ο χρόνος υποβολής των αιτήσεων ορίζεται από 
το Δ.Σ. του Ο.Σ.Α.Ε., δημοσιεύεται σε δύο (2) τουλά¬ 
χιστον εφημερίδες Αθηνών, Θεσσαλονίκης ή και άλλης 
πόλεως και δεν μπορεί να είναι μικρότερος από είκοσι 
(20) ημέρες. 

2. Αιτήσεις, που για οποιαδήποτε αιτία δεν ικανο¬ 
ποιούνται μέχρι την ημερομηνία έναρξης του προγράμ¬ 
ματος του μεθεπόμενου της υποβολής της αιτήσεως 
έτους, θεωρούνται απορριφθείοες. 

3. Η μορφή επιδότησης του επιτοκίου καθορίζεται 
από το Δ.Σ. του Ο.Σ.Α.Ε., είτε ως ποσοστό επί του 
επιτοκίου χορηγήσεως στεγαστικών δανείων, είτε ως 
απόλυτες μονάδες επιδοτήοεως επιτοκίου χορηγήσεως. 

4. Τα κριτήρια, βάσει των οποίων καθορίζονται το 
ποσοστό ή οι μονάδες επιδοτήοεως επιτοκίου χορηγή¬ 
σεως του στεγαστικού δανείου, ορίζονται με απόφαση 
του Υπουργού Εργασίας, μετά από πρόταση του Δ.Σ. 
του Ο.Σ.Α.Ε. και αναφέρονται στην οικογενειακή και 
την εισοδηματική κατάσταση των δικαιούχων, καθώς και 
στους υφιστάμενους δημογραφικούς, εθνικούς, κοινω¬ 
νικούς και άλλους ειδικότερους λόγους. 

5. Το σύνολο των επιδοτήσεων για κάθε δικαιούχο 
δεν μπορεί να υπερβαίνει το εκατό τρις εκατό (100%) 
του επιτοκίου χορηγήσεως του στεγαστικού δανείου, 
συμπεριλαμβανομένης και της επιδοτήοεως του Δημο¬ 
σίου, η επιδότηση δε του Ο.Σ.Α.Ε. δεν μπορεί να είναι 
μικρότερη του είκοσι πέντε τοις εκατό (25%) του εκά¬ 
στοτε επιτοκίου χορηγήσεως του στεγαστικού δανείου, 
με τον περιορισμό το επιτόκιο χορηγήσεως του στεγα- 
στικού δανείου, να μην είναι μεγαλύτερο του επιτοκίου 
των εντόκων γραμματίων του Δημοσίου ετήσιας διάρ¬ 
κειας και τελευταίας εκδόσεως, προσαυξημένο κατά 
τέσσερις (4) ποσοστιαίες μονάδες. 

Το σύνολο των επιδοτήσεων, που συγκεντρώνει κάθε 
δικαιούχος, στρογγυλοποιείται στην πλησιέστερη δεκα¬ 
δική πεντάδα του επιτοκίου. 

6. Το ύψος του εκάστοτε επιδοτούμενου στεγαστικού 
δανείου, δεν δύναται να υπερβαίνει το ογδόντα τοις 
εκατό (80%) της εκτιμώμενης αξίας του ακινήτου και 
μέχρι ποσού δανείου δώδεκα εκατομμυρίων (12.000.000) 
δραχμών κατά ανώτατο όριο, για το πρώτο έτος ε¬ 
φαρμογής του παρόντος νόμου. 

Για την εκτίμηση της αξίας του ακινήτου λαμβάνεται 
υπόψη η εμπορική του αξία, η οποία δεν μπορεί να 
είναι μικρότερη από την αντικειμενική αξία, όπου ισχύει 
το σύστημα του αντικειμενικού προσδιορισμού της αξίας 
των ακινήτων. 

Το ανώτατο αυτό όριο δύναται να αναπροσαρμόζεται 
με απόφαση του Υπουργού Εργασίας μετά από πρόταση 
του Δ.Σ. του Ο.Σ.Α.Ε. κατ' έτος. 

7. Η διάρκεια επιδοτήοεως του επιτοκίου ορίζεται σε 

οκτώ (8) έτη, αρχής γενομένης από την καθορισμένη 
ημερομηνία καταβολής της πρώτης δόσεως. Μετά το 
τέλος του όγδοου έτους ο δανειολήπτης δύναται, είτε 
να εξοφλήσει το δάνειο, είτε να μετατρέψει το ύψος 
του επιτοκίου μετά από συμφωνία μεταξύ αυτού και της 
τράπεζας ή του πιστωτικού ιδρύματος, όπως ειδικότερα 
προσδιορίζεται από τη δανειακή σύμβαση. 

8. Με απόφαση του διοικητικού συμβουλίου του Ο.Σ.Α.Ε., 
δύναται ο Οργανισμός, πέραν της επιδότησης του 
επιτοκίου, να αποσβαίνει μέρος του δανείου, ώστε ο 
δανειοδοτούμενος μετά την πάροδο των οκτώ (8) πρώ¬ 
των ετών διάρκειας της επιδότησης του Ο.Σ.Α.Ε. να 
μην επιβαρύνεται μετά την αφαίρεση των τυχόν επι¬ 
δοτήσεων από την ετήσια τοκοχρεωλυτική δόση πέραν 
του 40% του ετήσιου οικογενειακού του εισοδήματος. 

Άρθρο 8 

1. Με αποφάσεις του Υπουργού Εργασίας, ύστερα 
από γνώμη του Δ.Σ. του Ο.Σ.Α.Ε. και σε συνδυασμό με 
την παρ. 4 του άρθρου 7 του παρόντος νόμου, δύνανται 
να ρυθμίζονται θέματα αναγόμενα στην προτεραιότητα 
εξυπηρετήσεως των δικαιούχων επιδοτήσεως επιτοκίου, 
ως και κάθε άλλη λεπτομέρεια, που αναφέρεται στην 
εφαρμογή του παρόντος νόμου. 

2. Ο πρόεδρος του Δ.Σ. του Ο.Σ.Α.Ε. λαμβάνει τις 
αποδοχές, που προβλέπονται από τη διάταξη του άρ¬ 
θρου 6 παρ. 7 του ν.δ. 212/1969 (ΦΕΚ 112 Α) 

Το άρθρο 3 παρ. 7, εδάφιο γ', του ν.δ. 2963/1954, 
όπως συμπληρώθηκε από το άρθρο 13 παρ. 2 του ν.δ. 
3083/1954 (ΦΕΚ 247 Α'), καταργείται. 

Άρθρο 9 

Η παράγραφος 4 του άρθρου 1 του ν. 1849/1989 
αντικαθίσταται ως εξής: 

“4. Οσοι έτυχαν ή τυγχάνουν επιδότησης ενοικίου 
μπορούν να συμμετέχουν και σε άλλα προγράμματα 
στεγασχικής συνδρομής του Ο.Σ.Α.Ε. και εφόσον λάβουν 
την ανωτέρω συνδρομή, διακόπτεται η επιδότησή τους'. 

Άρθρο 10 

1. Ο Ο.Σ.Α.Ε. είναι δυνατόν με απόφαση του Δ.Σ. 
και ύστερα από έγκριση του Υπουργού Εργασίας να 
πωλεί από τις αδιάθετες κατοικίες που έχει κατασκευάσει 
σε δανειοδοτούμενους με τα προγράμματα δανείων 
επιδοτούμενου επιτοκίου, που προβλέπονται στον πα¬ 
ρόντα νόμο, κατοικίες που κατασκευάζει με τα κατα¬ 
σκευαστικά προγράμματα του στην τιμή κόστους, δηλαδή 
στην τιμή που διαμορφώνεται από το κόστος της αγοράς 
του οικοπέδου, ιης κατασκευής των έργων υποδομής 
και διαμορφώσεως περιβάλλοντος χώρου, και τέλος της 
κατασκευής της κατοικίας, κατανεμόμενου του συνολι¬ 
κού κόστους στις κατοικίες αναλόγως της συνολικής 
οφέλιμης επιφάνειας αυτών. 

2. Για τη συμμετοχή των δικαιούχων στο πιο πάνω 
πρόγραμμα απαιτείται η καταβολή εξ ιδίων κεφαλαίων 
των δικαιούχων της διαφοράς μεταξύ του κόστους της 
κατοικίας και του ύψους του δανείου, που θα λαμβάνει 
από την τράπεζα ή το πιστωτικό ίδρυμα. 


Άρθρο 11 

Το Δ.Σ. του Ο.ΣΑΕ. με ομόφωνη απόφασή τομ 
δύναται να μισθώνει αδιάθετες κατοικίες που έχει κα¬ 
τασκευάσει σε δικαιούχους του με μηνιαίο μίσθωμα 1/500 
του κόστους κατασκευής τους προσαυξανόμενο ετησίως 
κατά 5%. Οι ενοικιαστές δύνανται να ζητήσουν από 
τον Ο.Σ.Α.Ε. μετά πενταετία και εφόσον υπήρξαν συ¬ 
νεπείς στις υποχρεώσεις τους να καταβάλλουν το συν¬ 
ολικό κόστος κατασκευής της κατοικίας συμψηφισμένου 
του ποσού, που έχουν καταβάλει υπό μορφή ενοικίου, 
αποκτώντας έτσι την κυριότητα της κατοικίας. 

Άρθρο 12 

Παραχωρήσεις δασικών εκτάσεων 

Το πρώτο εδάφιο της παρ. 2Β του άρθρου 13 του 
ν. 1734/1987 (ΦΕΚ 189 Α') διαμορφώνεται ως εξής: 

"Επιτρέπεται να παραχωροϋνται κατά κυριότητα ή 
κατά χρήση για ορισμένο χρόνο οι εξής δημόσιες δασι¬ 
κές εκτάσεις: 

Όσες κρίνονται κατάλληλες από άποψη θέσης και 
είναι απαραίτητες για τη δημιουργία και λειτουργία 
εργατικών κατοικιών εκτός Αττικής, κατασκηνώσεων/ 
χιονοδρομικών κέντρων, ορειβατικών καταφυγίων αθλη¬ 
τικών χώρων και εγκαταστάσεων σχολικών κτιρίων, 
δημοτικών και κοινοτικών καταστημάτων, νοσοκομείων, 
ιερών ναών και ιερών μονών, κέντρων υγείας και υ¬ 
γειονομικών σταθμών, σωφρονιστικών καταστημάτων, 
νεκροταφείων, αγορών, σφαγείων, τυροκομείων, μελισ¬ 
σοκομείων, υδροτριβείων, ιχθυοτροφείων και χώρων α- 
πορριμάτων και λυμάτων, εγκαταστάσεων ύδρευσης και 
άρδευσης, εφόσον οι χρήσεις αυτές προέχουν για την 
εθνική οικονομία, αν πρόκειται για αγροτική εκμετάλ¬ 
λευση και επιβάλλονται από το δημόσιο συμφέρον, αν 
πρόκειται για άλλη χρήση". 

Άρθρο 13 

Ρύθμιση θεμάτων λειτουργίας και προσωπικού της 
Δημόσιας Διοίκησης 

1. Κάθε ν.π.δ.δ., που εδρεύει στο νομό πλην του 
Νομού Αττικής και έχει άνω των διακοσίων (200) υ¬ 
παλλήλων. τακτικών και με σχέση εργασίας ιδιωτικού 
δικαίου αορίστου χρόνου, διατηρεί το τυχόν υφιστάμενο 
ειδικό υπηρεσιακό συμβούλιο ή μπορεί να συνιστά κατά 
τις κείμενες διατάξεις, ειδικό υπηρεσιακό συμβούλιο. 
Γία τους υπαλλήλους των λοιπών ν.π.δ.δ. που εδρεύουν 
στο νομό συνιστάται ένα κοινό υπηρεσιακό συμβούλιο, 
που συγκροτείται κατά τις κείμενες διατάξεις. Τυχόν 
υφιστάμενα κοινά υπηρεσιακά συμβούλια ν.π.δ.δ. κα- 
ταργούνται. Καταργούνται επίσης τυχόν υφιστάμενα 
ειδικά υπηρεσιακά συμβούλια ν.π.δ.δ., που δεν έχουν 
την προϋπόθεση του πρώτου εδαφίου της παρούσας 
παραγράφου. Η εκπροσώπηση των υπαλλήλων στο 
κοινό υπηρεσιακό συμβούλιο, για τη διετία 1993 1994, 
γίνεται κατά περίπτωση συζητούμενων θεμάτων από 
τους ήδη εκλεγμένους εκπροσώπους ή τους εκπρο¬ 
σώπους, που θα εκλεγούν για κάθε υφιστάμενο κατά 
την έναρξη ισχύος του παρόντος ειδικό ή κοινό υπη- 

ρεσιαχό συμβούλιο. Η διάταξη της παρούσας παραγρά¬ 
φου ισχύει από 1-1-1993. 

2. Οι διατάξεις της παρ.1 του άρθρου 6 και του 
άρθρου 29 του ν. 2085/1992 (ΦΕΚ 170 Α') έχουν εφαρ¬ 
μογή από 1-1-1993. Από την έναρξη της ισχύος του 
ν. 2085/1992 μέχρι και την 31-12-92 τα υπηρεσιακά 
συμβούλια λειτουργούν με τη συγκράτηση, που είχαν 
κατά την 20-10-92. 

3. Για την εφαρμογή της ΠΥΣ 167/22-12-1992 “Α¬ 
ναστολή των διορισμών και των προσλήψεων στο Δη¬ 
μόσιο Τομέα έως τις 31-12-1993 “(ΦΕΚ 201 Α723-12- 
1992), η προθεσμία 31-12-1992, που ανοφέρεται στην 
παρ. 2 του άρθρου 21 του ν. 2026/1992 (ΦΕΚ 43 Α'), 
παρατείνεται έως και την 31-12-1993. Η διάταξη αυτή 
ισχύει από 31.12.1992. 

4. Επιτρέπεται η μετάταξη μόνιμων υπαλλήλων, οι 
οποίοι διορίσθηκαν το αργότερο μέχρι 31.12.1991 ή η 
μεταφορά προσωπικού με σχέση εργασίας ιδιωτικού 
δικαίου αορίστου χρόνου του Δημοσίου, ν.π.δ.δ. και 
ν.π.ι.δ. του δημόσιου τομέα, όπως αυτός οριοθετείτο 
προ της ισχύος του άρθρου 51 του ν. 1892/1990 (ΦΕΚ 
101 Α'), από τους Νομούς Αττικής και Θεσσαλονίκης, 
καθώς και από τις πόλεις Πάτρα, Κόρινθο, Χαλκίδα, 
Λάρισα, Βόλο, Σέρρες, Καβάλα, Ιωάννινα, Ηράκλειο και 
άλλες πόλεις άνω των 10.000 κατοίκων που δεν έχουν 
χαρακτηρισθεί προβληματικές περιοχές σε υπηρεσίες 
του Δημοσίου ή ν.π.δ.δ. προβληματικών περιοχών του 
ν. 2085/1992 (άρθρο 9), ύστερα από αίτηση του υπαλ¬ 
λήλου. 

Η μετάταξη γίνεται σε κενή θέση των ανωτέρω 
υπηρεσιών με κοινή απόφαση του Υπουργού Προεδρίας 
της Κυβέρνησης και του υπουργού στην αρμοδιότητα 
ή εποπτεία του οποίου υπάγεται η υπηρεσία στην οποία 
ο υπάλληλος μετατάσσεται. 

Για τις ανωτέρω με αίτηση των υπαλλήλων μετατάξεις 
δεν απαιτείται γνώμη υπηρεσιακών συμβουλίων. 

Η μεταφορά γίνεται με την ίδια διαδικασία σε συνι- 
στώμενη με την πράξη της μεταφοράς θέση με ταυ¬ 
τόχρονη κατάργηση κενής θέσης, είτε κλάδου αντί¬ 
στοιχης ειδικότητας, είτε άλλου κλάδου, της Ιδιας εκ¬ 
παιδευτικής βαθμίδας της υπηρεσίας στην οποία γίνεται 
η μεταφορά. 

5. Ο καθορισμός, ονομαστικός και αριθμητικός, του 
πλεονάζοντος προσωπικού, που προβλέπεται στις δια¬ 
τάξεις των παραγράφων 1 και 5 του άρθρου 10 του ν. 
2085/1992, γίνεται κατά νομό. 

6. Η τελευταία περίοδος του δεύτερου εδαφίου της 
παρ. 11 ίου άρθρου 1 του ν. 2085/1992 αντικαθίσταται 
ως εξής: 

“Προκειμένου για υπηρετούντες υπαλλήλους: α) κα¬ 
τόχους βασικού τίτλου σπουδών Α.Ε.Ι. διάρκειας άνω 
των τεσσάρων ετών ή περισσότερων βασικών τίτλων 
σπουδών Α.Ε.Ι. ή βασικού τίτλου σπουδών Α.Ε.Ι. και 
μεταπτυχιακού τίτλου σπουδών συνολικής διάρκειας άν2) 
των τεσσάρων ετών, προστίθεται στο βαθμό που κα¬ 
τέχουν πλεονάζων χρόνος υπηρεσίας δύο ετών, β) 
κατόχους μεταπτυχιακού τίτλου σπουδών διάρκειας δύο 
τουλάχιστον ετών, εφόσον απαιτείται ως τυπικό προσόν 
διορισμού στον κλάδο που ανήκουν ή κατόχους διδα¬ 


κτορικού διπλώματος, προστίθεται οτο βαθμό που κα¬ 
τέχουν πλεονάζων χρόνος υπηρεσίας τεσσάρων ετών, 
γ) κατόχους διδακτορικού διπλώματος εφόσον απαιτείται 
ως τυπικό προσόν διορισμού στον κλάδο που ανήκουν 
προστίθεται στο βαθμό που κατέχουν πλεονάζων χρόνος 
υπηρεσίας έξι ετών. 

Ο πλεονάζων χρόνος υπηρεσίας χρησιμοποιείται για 
προαγωγή στους επόμενους βαθμούς μέχρι εξαντλή- 
σεώς του. Από τον κατά τα ανωτέρω αναγνωριζόμενο 
πλεονάζοντα χρόνο υπηρεσίας αφαιρείται ο χρόνος 
εξέλιξης τον οποίον οι υπάλληλοι έχουν ήδη ωφεληθεί 
κατ' εφαμοργή των διατάξεων των παρ. 2 και 3 του 
άρθρου 6 του ν. 1586/1986 (ΦΕΚ 37 Α') ή συνεπεία 
διορισμού τους σε ανώτερο εισαγωγικό βαθμό όπου 
αυτός προβλεπόταν ειδικώς για τους κατόχους των α¬ 
νωτέρω τίτλων σπουδών". 

7. Στο πρώτο εδάφιο της παρ. 4 του άρθρου 13 του 
ν. 2085/1992 προστίθεται εδάφιο, που έχει ως εξής: 

Ειδικά για τις ημέρες κανονικής άδειας του έτους 
1992, που δεν έχουν χορηγηθεί μέχρι τη δημοσίευση 
του παρόντος, παρέχεται η δυνατότητα χορηγήσεώς 
τους το αργότερο μέχρι 31-3-1993". 

8. Οι διατάξεις της παρ. 15 του άρθρου 26 του ν. 
2085/1992 (ΦΕΚ 170 Α') και των παρ. 1 και 2 του 
άρθρου 82 του ν. 1958/1991 (ΦΕΚ 122 Α') εφαρμόζονται 
και για το Κρατικό Ωδείο Θεοσαλονίκης. 

Αρθρο 14 
Έναρξη ισχύος 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 15 Φεβρουαρίου 1993 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο) ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 


ΣΩΤ. ΚΟΥΒΕΛΑΣ 


ΓΤ. ΜΑΝΟΣ 


ΓΕΟΡΓΙΑΣ 

ΧΡ. ΚΟΣΚΙΝΑΣ 


ΕΡΓΑΣΙΑΣ 

ΑΡ. ΚΑΛΑΝΤΖΑΚΟΣ 


ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

ΒΑΣ. ΚΟΝΤΟΠΑΝΝΟΠΟΥΛΟΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 15 Φεβρουάριου 1993 

Η ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



